Publication: Magyar Közlöny
Issue: MK-2003-151 (Year: 2003, Number: 151)
Era: 1990-2004
Section: és igazgatásáról szóló 1997. évi LXVI. törvény (Bszi.) 31. §
Paragraph Index: 207

(1) bekezdés a) pontjában írt jogkörében a Bszi. 29. § (1) bekezdés a) pontja alapján jogegységi eljárás lefolytatására és annak eredményeként jogegységi határozat meghozatalára tett indítványt. Az indítvány szerint a jogegységi tanács határozatának meghozatalát az indokolja [Bszi. 32. § (1) bekezdés], hogy a bírósági eljárást megindító keresetlevél vagy kérelem benyújtására irányadó határidõk jellegére, következésképpen számításukra vonatkozóan nincs egységes bírósági gyakorlat. Megállapítható ugyanis, hogy a bírósági határozatokban eltérõ értelmezést kap az anyagi jogszabályban meghatározott, az ún. anyagi jogi határidõ fogalma, az igazolás és a határidõk számításának módja. II. A legfõbb ügyész álláspontja szerint a keresetindítási határidõ természete szempontjából nem annak van jelentõsége, hogy az idõbeli határt anyagi vagy eljárásjogi jogszabály rendeli. A keresetindítási határidõ szorosan kapcsolódik az érvényesített igényhez, s ezért anyagi jogi természetû. III. Keresetindítási (nemperes eljárás indítási) határidõket tartalmazó jogszabályok néhány példája megvilágítja, hogy a jogalkotó különbözõ jogkövetkezményeket fûz a határidõ elmulasztásához.

Source: https://magyarkozlony.hu/hivatalos-lapok/dc9b7a2705624dcc0cba0f0969e7cce96f246fa4/dokumentumok/57ff6b890b73e99e82ccec30c964d00ead242491/letoltes